Claudio Garella

Claudio Garella (nàit a Turin ij 16 ëd magg dël 1955) a l'é n'ex-fotbaleur piemontèis che a l'ha giugà ant ël ròl ëd portié. 

A l'ha fàit soa prima presensa an Serie A ant ël campionà 1972-73 con la maja dël Turin contra 'l Vicensa. Dòp a l'ha giugà doe stagion con ël Casal an Serie D e C (anté che a l'ha marcà na grija mersì a un rigor).

Dapress a n'ann al Noara a l'é stàit catà da la Lassio anté che a l'é restà doi ani. Passà peui tre ani a la Sampdoria an Serie B, ant la stagion 1984-85 a l'é ruvà al Veron-a antrenà da Osvaldo Bagnoli, andoa a l'ha vagnà në scudèt ëstòrich.

Dl'istà dël 1986 a l'é passà al Nàpoli andoa a l'ha tornà vinciù 'l campionà e la Copa Italia ant la stagion 1986-87. A l'é peui artirasse dapress al campionà 1990-91, giugà an Serie B con l'Avlin.

An soa cariera a l'é stàit famos për sò fìsich e dzoratut për sò stil ëd gieugh nen pròpi clàssich, fàit da parade ecessionaj (con ël cul ò an arvers) tan-me da eror clamoros (ciamà "garelade").

Ancheuj a fa ancora part dël mond dël fótbal coma arsecador ëd neuv talent.

Garella, Claudio